18 - 18. frelsesvished
1. selv om mennesker med en midlertidig tro eller andre ikkegenfødte mennesker bedrager sig selv med falske forhåbninger og kødelig selvsikkerhed, at de har guds velbehag og ejer frelsen, vil dette håb gå til grunde. 1 derimod kan de, som i sandhed stoler på herren jesus og elsker ham af hjertet og anstrenger sig for at vandre for hans ansigt med en ren samvittighed, ganske sikkert i dette liv være forsikret om, at de er i nådens stand, og de kan glæde sig i håbet om guds herlighed. 2 og det håb vil aldrig gøre dem til skamme. 3

2. denne vished er ikke bare en overbevisning, der hviler på en formodning, ej heller en mulig overbevisning grundet på et usikkert håb. den er en urokkelig trosvished 4 grundet på kristi blod og retfærdighed åbenbaret i evangeliet. 5 den er også grundet på et indre bevis, nemlig åndens frugt, forenet med klare løfter givet i skriften, 6 og tillige på det vidnesbyrd som den ånd, der giver barnekår, aflægger, når han vidner sammen med vor ånd, at vi er guds børn. 7 ånden bruger oplevelsen af frelsesvished til at holde vore hjerter ydmyge og hellige. 8

3. denne sikre trosvished er ikke så tæt forbundet med troens væsen, at det er en automatisk eller nødvendig erfaring. en sand troende kan vente længe og kæmpe med mange vanskeligheder, før han får den. 9 men ved ånden bliver han givet at kende de ting, der frit er givet ham af gud, og han kan således uden nogen ekstraordinær åbenbaring opnå denne trosvished ved brug af nådemidlerne på rette måde. 10 derfor er det alles pligt at befæste med største omhu deres kaldelse og udvælgelse, så hjertet må fyldes med fred og glæde i helligånden, med kærlighed og taknemlighed til gud og med styrke og glæde i udførelsen af pligter i lydighed mod gud. disse pligter er frugter, der følger frelsesvished,11 for det er langt fra, at den fører til slaphed. 12

4. sande troende kan komme ud for, at deres frelsesvished på forskellige måder bliver rystet, formindsket eller ophører for en tid. det kan skyldes, at de forsømmer at bevare den, 13 eller at de falder i en særlig synd, som sårer samvittigheden og bedrøver helligånden, 14 eller en pludselig eller kraftig fristelse, 15 eller at gud skjuler sit ansigts lys og forårsager, at selv de, der frygter ham, vandrer i mørket og ikke har lyset. 16 men de troende er aldrig uden guds sæd 17 og troens liv, 18 som indebærer kærlighed til kristus og brødrene, hjertets oprigtighed og samvittighed i forhold til deres åndelige pligt. gennem disse kan deres frelsesvished ved helligåndens virke blive genoprettes til rette tid, 19 og i mellemtiden bevarer disse nådegaver dem fra fuldstændig fortvivlelse. 20



 


 job 8,13-14; matt 7,22-23.
 1 joh 2,3; 3,14-24; 5,13.
 rom 5,2-5.
 hebr 6,11 & 19.
 hebr 6,17-18.
 2 pet 1,4-11.
 rom 8,15-16.
 1 joh 3,1-3.
 es 50,10; sl 88; sl 77,2-13.
 1 joh 4,13; hebr 6,11-12.
 rom 5,1-5; 14,17; sl 119,32.
 rom 6,1-2; tit 2,11-14.
 højs 5,2-6.
 sl 51,10-16.
 sl 116,11; 77,8-9; 31,23.
 sl 30,8.
 1 joh 3,9.
 luk 22,32.
 sl 42,6-12.
 klag 3,26-31.